Tað var lagt í kakkelovnin til fótbóltsdagin í Havnini 2. páskadag fyri okkara viðkomandi. Steypakappingardysturin hjá mansliðnum í Gundadali, merkti at bussur var settur inn at frakta áskoðarar til og frá Teistanum og hettar kom væl við hjá kvinnunum eisini eina løtu, tá vit rullaðu niðan í Hoyvíkina at stuðla kvinnunum til dystin ið byrjaði ein tíma áðrenn steypadystin. Kvinnurnar vóru væl við í dystinum, men tað tók eina løtu at fáa hol á. Sum skilst, so fingu ávikavíst, Sandra Brimsvík, Vár Miðberg og Sigrid Hentze hvør sítt mál. Úrslitið rættar kósina aftur hjá kvinnunum, ið ikki høvdu ætlað sær at byrja kappingarárið við einum tapi á Víkingi. Kvinnurnar ætla sær gullið í ár, hvørt eisini er tað einasta rætta málið tá man árini frammanundan hevur vunnið sær fyrst bronsuheiðursmerkir og síðan silvurheiðursmerkir í somu deildini. Latum okkum vóna at hettar er byrjanin til eina góða sigursgongu. Trupul dystur ímóti AB, systurfelagnum av Argjum, er á skránni til vikuskiftið og tá krevir tað enn ein heildarinnsats frá knáu kvinnum okkara.